Běła Woda (AK/SN). Lěsny woheń w meji 1992 pola Běłeje Wody bě jedna z najzahubnišich katastrofow zašłych lětdźesatkow we Łužicy. Tole podšmórny lěsnik a žurnalist Torsten Richter-Zippack z Wjelceje na njedawnym předstajenju swojeje 48stronskeje brošurki „Lěsny woheń – Katastrofa – Běła Woda 1992“. „Płomjenja zničichu tehdy dohromady 920 hektarow lěsa. Sčasami bě murja wohenja hač do wosom kilometrow dołha“, wón rozłoži. Dokładnje 1 034 wohnjowych wobornikow ze 198 jězdźidłami z cyłeje Němskeje je přećiwo płomjenjam wojowało. Jedyn wobornik při tym žiwjenje přisadźi.
szl_Latn